Publication: Magyar Közlöny
Issue: MK-1998-107 (Year: 1998, Number: 107)
Era: 1990-2004
Section: a 8/1998. (XII. 1.) OM rendelethez
Paragraph Index: 151

1. A képzési cél Olyan speciálisan képzett pedagógus szakemberek kibocsátása, akik magas szintű anyanyelvi, kommunikációs és kiemelkedő közvetítői képességgel, szociális és művészeti érzékenységgel, illetve a dráma- és művészetpedagógia területén szerzett elméleti tudással, valamint gyakorlati ismeretekkel rendelkeznek, ezáltal — az óvodapedagógusi, tanítói, illetve tanári szakképzettségükre építve képesek a mindennapi tevékenységükben: az óvodai nevelésben, illetve az iskolai oktatás-nevelés — elsősorban a magyar nyelv és irodalom, emberismeret, kommunikáció, tánc és dráma területén a drámapedagógiai módszerek alkalmazására, továbbá alkalmassá válnak a közoktatási intézményekben és más területeken művészeti csoportok, drámapedagógiai gyakorlatok vagy drámaórák vezetésére, valamint társadalmi események, iskolai ünnepek, közösségi szertartások tervezésére és szervezésére.

Source: https://magyarkozlony.hu/hivatalos-lapok/303ec58752241d0e88a2ff67017f2c849e551568/dokumentumok/354ef162f2c136fd4343672066f38c756f754d44/letoltes